U-I-308/11
Natisni
Opravilna št.:
U-I-308/11
Datum odločitve:
3. 5. 2012
ECLI:
ECLI:SI:USRS:2012:U.I.308.11
Akt:
Zakon o socialnem varstvu (Uradni list RS, št. 3/07 – uradno prečiščeno besedilo, 23/07 – popravek in 41/07 – popr.) (ZSV)
Izrek:
Pobuda za začetek postopka za oceno ustavnosti Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popravek in 41/07 – popr.) se zavrže.
Evidenčni stavek:
Pobudnik nima pravovarstvene potrebe za oceno ustavnosti oziroma zakonitosti predpisa, ki je prenehal veljati, če ne izkaže, da bi bilo z morebitno ugoditvijo pobudi mogoče odpraviti posledice neustavnosti oziroma nezakonitosti.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.5.1 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Pred začetkom postopka.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta akta:
zakon
Vlagatelj:
Ivica Radja, Ljubljana
Datum vloge:
24. 11. 2011
Vrsta odločitve:
sklep
Vrsta rešitve:
zavrženje
Dokument:
US29746
Dokument v PDF obliki:
U-I-308-11.pdf
137 KB
Prenesite datoteko
U-I-308/11-3
3. 5. 2012
SKLEP
Ustavno sodišče je v postopku za preizkus pobude Ivice Radja, Velenje, na seji 3. maja 2012
sklenilo:
Pobuda za začetek postopka za oceno ustavnosti Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popravek in 41/07 – popr.) se zavrže.
Obrazložitev
1. Pobudnik izpodbija predpis, naveden v izreku tega sklepa. Navaja, da je bil več let nezaposlen in da je prejemal denarno socialno pomoč. Iz medijev naj bi izvedel, da je denarna socialna pomoč dejansko denarno socialno posojilo države posamezniku, kar pa naj iz odločbe o dodelitvi denarne socialne pomoči ne bi izhajalo. V potrditev svojih navedb prilaga odločbo Centra za socialno delo Velenje o dodelitvi socialne pomoči.
2. Izpodbijani predpis v delu, ki se nanaša na denarno socialno pomoč, v času vložitve pobude ni več veljal. Ustavno sodišče praviloma presoja le veljavne predpise. Na podlagi 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) lahko presoja predpise, ki so prenehali veljati, če niso bile odpravljene posledice neustavnosti in nezakonitosti.
3. Izpodbijani predpis ni učinkoval neposredno. Ustavno sodišče je v sklepu št. U-I-174/05 z dne 13. 12. 2007 (Uradni list RS, št. 122/07, in OdlUS XVI, 87) sprejelo stališče, da se lahko tudi v primerih, ko se s pobudo zahteva presoja ustavnosti oziroma zakonitosti predpisa, ki je bodisi prenehal veljati že pred vložitvijo pobude bodisi po vložitvi pobude, pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. Iz razlogov, navedenih v citiranem sklepu, pobudnik ne izkazuje pravovarstvene potrebe iz 47. člena ZUstS za oceno ustavnosti predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik
zanj
mag. Miroslav Mozetič
Podpredsednik